                                                            
[image: image1.png]



                      PARLAMENTUL  ROMÂNIEI

                         CAMERA DEPUTAŢILOR

	COMISIA JURIDICĂ, DE  DISCIPLINĂ  ŞI IMUNITĂŢI
	                      Bucureşti, 15 aprilie 2015
       Nr. Pl-x  190/2015


                                     RAPORT

                                                             asupra

propunerii legislative pentru modificarea şi completarea Legii nr.35 din 13 martie 1997 privind organizarea şi funcţionarea instituţiei Avocatului Poporului

În temeiul dispoziţiilor art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată spre dezbatere, în fond, cu propunerea legislativă pentru modificarea şi completarea Legii nr. 35 din 13 martie 1997 privind organizarea şi funcţionarea instituţiei Avocatul Poporului, trimisă cu adresa nr. Pl.x. 190 din 25 martie 2015, înregistrată cu nr. 4c-11/506 din 27 martie 2015.

Camera Deputaţilor este primă Cameră sesizată, în conformitate cu dispoziţiile art.75 alin. (1) din Constituţia României, republicată şi ale art. 92 alin. (8) pct. 2 din Regulamentul Camerei Deputaţilor, republicat, cu modificările şi completările ulterioare.

Propunerea legislativă are ca obiect de reglementare modificarea şi completarea Legii nr. 35/1997 privind organizarea şi funcţionarea instituţiei Avocatul Poporului, republicată, cu modificările şi completările ulterioare, în sensul stabilirii competenţei comisiilor pentru drepturile omului din Camera Deputaţilor şi Senat în procedurile de numire şi de revocare din funcţie a Avocatului Poporului şi a adjuncţilor acestuia.
Consiliul Legislativ a avizat favorabil iniţiativa legislativă, cu observaţii şi propuneri, conform adresei cu nr. 248 din 17 martie 2015.

Comisia pentru drepturile omului, culte şi problemele minorităţilor naţionale a avizat favorabil propunerea legislativă, cu unanimitate de voturi, în şedinţa din data de 31 martie 2015, conform adresei cu nr.4c-5/253/2015.

Avocatul Poporului, conform punctului de vedere transmis prin adresa cu nr.5020 din 15 aprilie 2015, consideră că instituirea unor condiţii suplimentare pentru audierea/numirea şi revocarea Avocatului Poporului şi a adjuncţilor Avocatului Poporului este la latitudinea legiuitorului, care stabileşte prin lege organică organizarea şi funcţionarea instituţiei Avocatul Poporului.

Guvernul României nu a transmis un punct de vedere referitor la această propunere legislativă.

În conformitate cu prevederile art.61 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au examinat propunerea legislativă în şedinţa din data de 15 aprilie 2015.
La dezbateri au fost prezenţi 18 deputaţi din numărul total de 26 membri ai Comisiei juridice, de disciplină şi imunităţi.

Au participat la dezbaterea iniţiativei legislative în Comisia juridică, de disciplină şi imunităţi, în calitate de invitaţi din partea instituţiei Avocatul Poporului, doamnele Magda Constanţa Ştefănescu – adjunct al Avocatului Poporului şi doamna Ecaterina Mirea – şef serviciu.

În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi să propună plenului Camerei Deputaţilor, spre dezbatere şi adoptare, un raport de respingere a propunerii legislative pentru modificarea şi completarea Legii nr.35 din 13 martie 1997 privind organizarea şi funcţionarea instituţiei Avocatului Poporului, întrucât, în conformitate cu prevederile din Regulamentele de organizare şi funcţionare a celor două Camere ale Parlamentului rezultă că sunt audiaţi de Comisia pentru drepturile omului, culte şi minorităţi a Senatului, în şedinţă comună cu Comisia pentru drepturile omului, culte şi minorităţi a Camerei Deputaţilor, sau cu alte comisii permanente ale Senatului sau ale Camerei Deputaţilor, candidaţii pentru funcţia de ministru în a căror atribuţii intră reglementarea drepturilor omului, cultelor şi minorităţilor naţionale.
Membrii Comisiei juridice, de disciplină şi imunităţi a Camerei Deputaţilor consideră ca fiind îndestulătoare legislaţia în materie în vigoare.
Propunerea legislativă se încadrează în categoria legilor organice, fiind incidente prevederile art.58 alin.(3) din Constituţia României, republicată.

             VICEPREŞEDINTE,                                                  SECRETAR,

      CIPRIAN NICOLAE NICA                                 GABRIEL ANDRONACHE

Întocmit - Consilier parlamentar,




Avizat – Şef serviciu,

                 Rodica Penescu

